เวสต์เจ็ต

เวสต์เจ็ต (WestJet) เป็นสายการบินราคาประหยัดสัญชาติแคนาดา โดยมีฐานการบินและสำนักงานใหญ่ที่ท่าอากาศยานนานาชาติแคลกะรีในแคลกะรี รัฐแอลเบอร์ตา เวสต์เจ็ตเป็นสายการบินที่ใหญ่ที่สุดอันดับที่สองของประเทศรองจากแอร์แคนาดา ก่อตั้งในปี ค.ศ. 1994 และเริ่มดำเนินงานใน ค.ศ. 1996 สายการบินเริ่มดำเนินการในรูปแบบสายการบินต้นทุนต่ำแทนสายการบินรายใหญ่ของประเทศ เวสต์เจ็ตให้บริการเที่ยวบินตามกำหนดเวลาและเช่าเหมาลำไปยังจุดหมายปลายทาง 104 แห่งในทวีปอเมริกาเหนือ ยุโรป เอเชีย และอเมริกากลาง

**ประวัติ**
เวสต์เจ็ตถูกก่อตั้งขึ้นเมื่อวันที่ 27 มิถุนายน ค.ศ. 1994 โดยไคลฟ์ เบดโด, เดวิด นีลแมน, มาร์ค ฮิลล์, ทิม มอร์แกน และโดนัลด์ เบลล์ โดยเวสต์เจ็ตมีฐานธุรกิจเป็นสายการบินต้นทุนต่ำ ชื่อของสายการบิน "เวสต์เจ็ต" มาจากเส้นทางบินแรกเริ่มของสายการบินในทางฝั่งตะวันตกของแคนาดา
ในวันที่  29 กุมภาพันธ์ ค.ศ. 1996 เวสต์เจ็ตให้บริการเที่ยวบินแรกของสายการบิน จากแวนคูเวอร์สู่แคลกะรี โดยใช้เครื่องบินโบอิง 737-200
จากการปรับโครงสร้างในอุตสาหกรรมการบินในแคนาดาอันเป็นผลมาจากการเข้าซื้อแคเนเดียนแอร์ไลน์ของแอร์แคนาดาในปีค.ศ. 2000 เวสต์เจ็ตได้ขยายเที่ยวบินไปยังแคนาดาตะวันออก โดยเริ่มให้บริการไปยังเมืองแฮมิลตัน, ออตตาวา, ออนแทรีโอ, แฮลิแฟกซ์ และมอนทรีออล เป็นต้น สายการบินได้เลือกท่าอากาศยานนานาชาติจอห์น ซี. มันโร แฮมิลตันให้ฐานหลักของการดำเนินงานในฝั่งตะวันออก
ในปีค.ศ. 2004 เวสต์เจ็ตเริ่มบริการเที่ยวบินระหว่างประเทศ โดยเริ่มให้บริการเที่ยวบินไปยังหลายเมืองในสหรัฐ เช่น ลอสแอนเจลิส, ซานฟรานซิสโก, ฟอร์ตลอเดอร์เดล, นิวยอร์กซิตี้ เป็นต้น จุดหมายปลายทางระหว่างประเทศแรกของเวสต์เจ็ตที่ตั้งอยู่นอกแคนาดาและสหรัฐ คือ แนสซอ, บาฮามาส
ในเดือนกรกฎาคม ค.ศ. 2010 เวสต์เจ็ตประกาศในให้บริการไปยังซานตาคลารา คิวบา, นิวออร์ลีนส์และแกรนด์เคย์แมน เป็นการเพิ่มจำนวนจุดหมายปลายทางทั้งหมดไป 71 แห่ง
ในเดือนเมษายน ค.ศ. 2017 เวสต์เจ็ตได้ประกาศแผนการที่จะเปิดตัวสายการบินต้นทุนต่ำใหม่ในปลายปีเดียวกัน สายการบินใหม่จะดำเนินการโดยใช้เครื่องบินโบอิ้ง 737-800 โดยการเปิดตัวสายการบินใหม่ในชื่อ สวูป จะถูกเลื่อนออกไปเป็นเดือนมิถุนายน 2018 

**กิจการองค์กร**

**บริษัทลูก**

**เวสต์เจ็ตเอนคอร์**
เวสต์เจ็ตเอนคอร์เป็นสายการบินระดับภูมิภาคในเครือของเวสต์เจ็ต สายการบินเริ่มดำเนินการเมื่อวันที่ 24 มิถุนายน ค.ศ. 2013 ด้วยเครื่องบินบอมบาร์ดิเอร์ คิว400
แซ้บ 340 ของแปซิฟิกโคสตัลแอร์ไลน์ ดำเนินงานให้กับเวสต์เจ็ตลิงค์

**เวสต์เจ็ตลิงค์**
เวสต์เจ็ตลิงค์เป็นสายการบินลูกของเวสต์เจ็ตที่เปิดตัวในเดือนมิถุนายน ค.ศ. 2018 ดำเนินการโดยแปซิฟิกโคสตัลแอร์ไลน์ , เวสต์เจ็ตลิงค์ให้บริการจากฐานการบินหลักที่แคลกะรีและแวนคูเวอร์ ไปยังชุมชนขนาดเล็กในแคนาดา

**สวูป**
สวูปเป็นสายการบินต้นทุนต่ำพิเศษ (ULCC) ที่เวสต์เจ็ตเป็นเจ้าของ สวูปเริ่มดำเนินการเมื่อวันที่ 20 มิถุนายน ค.ศ. 2018 ปัจจุบันสวูปได้ควบรวมกิจการเข้ากับเวสต์เจ็ต สายการบินแม่

**ผลประกอบการ**
ผลประกอบการของเวสต์เจ็ต (รวมเวสต์เจ็ตเอนคอร์) ในช่วงปี 2011-2018 มีดังนี้:
ตั้งแต่ปี 2019 เวสต์เจ็ตไม่ได้ประกาศผลประกอบการต่อสาธารณะ คาดว่าเกิดจากการเปลี่ยนเป็นบริษัทเอกชนของสายการบิน

**จุดหมายปลายทาง**
เวสต์เจ็ตให้บริการเที่ยวบินไปยัง 109 จุดหมายปลายทาใน 24 ประเทศ

**ข้อตกลงการบินร่วม**
ณ เดือนมีนาคม ค.ศ. 2024 เวสต์เจ็ตได้ทำข้อตกลงการบินร่วมกับสายการบินดังต่อไปนี้:- อาเอโรเมฆิโก- แอร์ฟรานซ์- แอร์ทรานแซท- อะโซร์สแอร์ไลน์- คาเธ่ย์แปซิฟิก- ไชนาแอร์ไลน์- ไชนาอีสเทิร์นแอร์ไลน์- ไชนาเซาเทิร์นแอร์ไลน์- เดลตาแอร์ไลน์- เอมิเรตส์- ไห่หนานแอร์ไลน์- ฮ่องกงแอร์ไลน์- เจแปนแอร์ไลน์- เคแอลเอ็ม- โคเรียนแอร์- ลาตัม บราซิล- ลาตัม เปรู- ฟิลิปปินส์แอร์ไลน์- ควอนตัส- เวอร์จิน แอตแลนติก- เซียะเหมินแอร์

**ข้อตกลงระหว่างสายการบิน**
ณ เดือนมีนาคม ค.ศ. 2024 เวสต์เจ็ตได้มีข้อตกลงการบินกับสายการบินดังต่อไปนี้:- แอร์ลิงกัส- แอร์ไชนา- แอร์นิวซีแลนด์- แอร์ตาฮีตี นูอี- อะแลสกาแอร์ไลน์- อเมริกันแอร์ไลน์- บริติชแอร์เวย์- แคเนเดียนนอร์ท- เซนทรัลเมาท์เทนแอร์- ค็อนดอร์- เอ็ลอัล- สายการบินเอทิฮัด- อีวีเอแอร์- ฟิจิแอร์เวย์- ฟินน์แอร์- ไอซ์แลนด์แอร์- อิตาแอร์เวย์- ลอตโปลิชแอร์ไลน์- แปซิฟิกโคสตอลแอร์ไลน์- ปากีสถานอินเตอร์เนชันแนลแอร์ไลน์- พีเอแอลแอร์ไลน์- กาตาร์แอร์เวย์- รัวยาแลร์มาร็อก- ตัปปูร์ตูกัล- ตูนิสแอร์- ยูไนเต็ดแอร์ไลน์- เวอร์จินออสเตรเลีย

**ฝูงบิน**

**ฝูงบินปัจจุบัน**
ณ เดือนมีนาคม ค.ศ. 2024 เวสต์เจ็ตมีเครื่องบินประจำการในฝูงบินดังนี้:
เวสต์เจ็ตมีอายุฝูงบินเฉลี่ย 11.1ปี

**ฝูงบินในอดีต**
เวสต์เจ็ตเคยให้บริการเครื่องบินดังต่อไปนี้:

**อุบัติเหตุและอุบัติการณ์สำคัญ**
 5 มิถุนายน ค.ศ. 2015: เที่ยวบินที่ 588 โบอิง 737-300 ได้ไถลออกนอกทางวิ่งขณะลงจอดในสภาพอากาศฝนตกหนักที่ท่าอากาศยานนานาชาติมอนทรีอัล ปิแอร์ อิลเลียต ทรูโด เครื่องบินไม่ได้รับความเสียหาย- 5 มกราคม ค.ศ. 2018: เที่ยวบินที่ 2425 โบอิง 737-800 ได้ถูกชนเข้ากับโบอิง 737-800 อีกลำของซันวิงส์แอร์ไลน์ ขณะจอดที่หลุมจอดภายในท่าอากาศยานนานาชาติโทรอนโตเพียร์สัน หลังจากการเดินทางมาจากกังกุน การชนดังกล่าวได้ทำให้เกิดเพลิงไหม้บริเวณด้านท้ายโบอิง 737 ของซันวิงส์ ผู้โดยสารทุกคนบนเครื่องบินของเวสต์เจ็ตได้อพยพออกมาอย่างปลอดภัย ไม่มีผู้เสียชีวิต- 5 มกราคม ค.ศ. 2020: เที่ยวบินที่  248 โบอิง 737-800 ได้ไถลออกนอกทางวิ่งขณะลงจอดในสภาพอากาศหิมะตกหนักที่ท่าอากาศยานนานาชาติแฮลิแฟกซ์สแตนฟิลด์ เครื่องบินไม่ได้รับความเสียหาย

**อ้างอิง**
หมวดหมู่:สายการบินต้นทุนต่ำ
หมวดหมู่:สายการบินสัญชาติแคนาดา
หมวดหมู่:สายการบินที่ก่อตั้งในปี พ.ศ. 2537
หมวดหมู่:บริษัทของแคนาดา
หมวดหมู่:บริษัทที่ก่อตั้งในปี พ.ศ. 2537